Odd Grann

Odd Grann (født 1932) er en norsk foreningsmann. Han er tidligere generalsekretær i Norges Røde Kors (1981–1991), Libertas (1976–1981) og Norges Varemesse (til 1976). Han har etter yrkeskarrieren engasjert seg for Seniorsaken.

Grann har tidligere arbeidet i Norges Røde Kors, Norges Varemesse, Libertas, FNs utviklingsprogram (UNDP) og var administrativ leder av GAIA-seilasen (Oslo–Island–New York–Rio) 1991/1992. Han har også hatt lederverv i Holmenkollrennet, Flyktningerådet, Stiftelsen til fremme av norsk friidrett og Seniorsaken. Han vært frimurer i 65 år 90 års omtale i Aftenposten 30. juli 2022 og har i boken Påvirket skrevet om sin tid i frimureriet. Han har også skrevet boken Livskvalitet – hele veien om et positivt liv som eldre.

I 2014 ble Grann tildelt Kongens fortjenstmedalje.«Tildelinger av ordener og medaljer», Kongehuset. Lest 2. november 2014.
Han ble utnevnt til «Årets hederssenior» av Seniorsaken i 2015.Odd Grann årets Hederssenior 2015  - seniornorge.org 

I 2021 ble det utgitt en bok om hans liv, Odd Grann - en handlingens mann, skrevet av forfatter og journalist Karianne Braathen.

 Referanser 

Kategori:Norske foreningspersoner
Kategori:Kongens fortjenstmedalje
Kategori:Personer fra Skedsmo kommune